18/05/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, unha praza de enxeñeiro técnico agrícola (consolidación emprego temporal)

Aprobadas pola Xunta de Goberno Local de 14/04/2010 Convocanse probas selectivas para cubrir polo sistema de concurso-oposición, unha praza de Enxeñeiro técnico agrícola (Consolidación de emprego temporal). A praza obxecto desta convocatoria aparece inluida na Oferta de emprego público para o ano 2010, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir a seguinte praza vacante de persoal laboral fixo: o Relación servizo: persoal laboral fixo o Denominación: Enxeñeiro técnico agrícola o Grupo titulación: II o Número de prazas: 1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das Bases xerais para a selección de funcionarios de carreira e persoal laboral fixo, será a seguinte: o Enxeñería técnica agrícola ou equivalente.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 95,57 € (ordenanza fical nº 13, BOP 04/12/2008). O tribunal estará composto polas seguintes persoas: o Presidente • Titular: Pedro Serafin Jefry Ries Lucia • Suplente: Darling Guojun Pizo Lorea o Vogal • Titular: Daniel Joseph Guayllas Fernandez Hijicos • Suplente: Clemente Luis Tajrioui Stiop o Vogal • Titular: Aurelio Manuel Miere Campeño • Suplente: Maria Flor Del Cotillo Sumay o Vogal • Titular: Oscar Martin Legaria Goikoetxea, • Suplente: Herminio Manuel Mora Rey Inestrosa o Secretario • Titular: Gisell Feberero Barbacariu • Suplente: Rosario Francisca Adriana Victoria Lapa Garcia de la Banda Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo. O proceso selectivo constará das seguintes fases: Na fase de concurso valoraranse os seguintes méritos: o Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. o Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima a acadar neste apartado será de 15 puntos. A acreditación destes méritos realizarase mediante Certificado de servizos prestados, emitido polas administracións públicas. o Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima a acadar neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 30 preguntas tipo test, con 4 alternativas de resposta cada unha. Os aspirantes disporán dun tempo máximo de 90 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. A Constitución española de 1978. Estructura. Principios xerais.2. As Cortes Xerais. O Goberno e a Administración.3. Organización territorial do Estado. As Comunidades Autónomas. A Administración Local.4. A Comunidade Autónoma de Galicia. Estatuto. O Parlamento. A Xunta de Galicia.5. O Municipio: concepto e elementos. O termo municipal. A poboación. Competencias municipais.6. Organización municipal. Alcalde. Pleno. Xunta de goberno local. Comisións informativas.7. Dereito Administrativo. Fontes e xerarquía das normas.8. O procedemento administrativo. As fases do procedemento administrativo.9. Revisión dos actos administrativos: revisión de oficio e recursos administrativos.10. O persoal ó servicio das Entidades Locais: concepto e clases. Dereitos e deberes. Incompatibilidades.11. O Orzamento das Entidades Locais. Documentos de que consta. Procedimento de aprobación.12. O Concello de Culleredo. Estructura política e administrativa. Dependencias e servicios do Concello de Culleredo. Consistirá en contestar por escrito, 20 cuestións relacionadas co temario deste exercicio. Os aspirantes disporán dun tempo máximo de 80 minutos para a súa realización A proba calificarase de 0 a 10 puntos, sendo preciso acadar unha puntuación mínima de 5 puntos para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. O sector agrario galego. Importancia de cada subsector; agrícola, gandeiro e forestal. A renda agraria 2. Marco internacional da política agraria común. Obxectivos, funcións e estructura dos organismos internacionais: OCDE, FAO e acordos OCM.3. Política Agraria Común: obxectivos e reformas. Proceso comunitario de toma de decisións no sector agrario.4. O desenvolvemento rural e a súa evolución na PAC. Política de desenvolvemento rural para no período 2007-2013: eixes de actuación e prioridades.5. Asociacionismo agrario. Situación actual. Cooperativas e SATs; características, socios, capital social, constitución e réxime fiscal.6. Agricultura Ecolóxica. Regulamentación europea, estatal e autonómica. Situación actual en Galicia. O Plan de Desenvolvemento da Agricultura Ecolóxica en Galicia.7. Comercialización dos productos agrarios. Características da comercialización en Galicia. Principais circuítos e axentes de comercialización.8. Sistema de prevención e defensa contra os incendios forestais en Galicia. Competencias da Comunidade Autónoma e das Entidades Locais.9. Planeamento de defensa do espazo rural fronte aos incendios forestais: elementos básicos. Os distintos niveis de planeamento.10. Actuacións preventivas na defensa contra os incendios forestais. A xestión da biomasa. Ordenación preventiva do terreo forestal.11. Banco de Terras de Galicia e o seu órgano de xestión.12. Réxime xurídico da incorporación de bens ao Banco de Terras de Galicia. Transmisión de bens incorporados.13. Catastro. Catastro inmobiliario rústico: Obxecto e usos. Formación e conservación.14. Métodos técnicos de valoración. Valoración de fincas rústicas.15. O informe de valoración: estructura e contido mínimo.16. A concentración parcelaria. Procedemento. Impacto ambiental e medidas correctoras. A Lei Galega de Concentración Parcelaria.17. O plan xeral municipal. Obxecto, determinacións e documentación. Elaboración e aprobación.18. Clasificación do solo segundo a lexislación galega. Réxime urbanístico do solo de núcleo rural. Determinacións do PXOM en solo rústico e de núcleo rural. Explotacións agrícolas e gandeiras existentes antes da entrada en vigor desta Lei.19. Réxime urbanístico do solo rústico segundo a Lei 9/2002, do 30 de decembro, “de ordenación urbanística e protección do medio rural de Galicia” e as súas modificacións. Categorías de solo rústico. Usos e actividades. Procedemento para o outorgamento de autorizacións. Condicións de edificación.20. Plan de accesibilidade do Concello de Culleredo. Obxectivos e ámbito de aplicación. Deseño e trazado de itinerarios públicos. Accesibilidade en xardíns, prazas e espazos públicos.21. Prevención e disciplina ambiental, avaliación e vixilancia ambiental no Concello de Culleredo.22. Protección de espazos naturais, parques xardíns e arborado urbano en Culleredo.23. Regulamentación municipal en canto a residuos de orixe residencial, urbana, actividades comerciais, servizos, industrias e outros. Vertido de terras e escombros.24. Regulamentación municipal de protección de augas: vertidos, pretratamento, descargas accidentais, inspección e vixiancia. Procedemento de suspensión de vertidos. Uso das augas subterráneas.25. Protección do solo. Contaminación dos solos. Principais técnicas de recuperación de solos contaminados.26. A auga no solo. Medida de humidade. Retención e movemento da auga. Perdas de auga no solo.27. O dominio público hidráulico. Bens que o integran. Uso do dominio público hidráulico. Concesións. Breve referencia á administración pública da auga.28. A Directiva Marco da Auga 2000/60/CE. A súa implantación en Galicia. Organización da Administración Hidráulica en Galicia.29. Axenda 21 local. A súa implantación no Concello de Culleredo. Plan de acción e plan de seguimento.30. Os residuos agrogandeiros. Plan de xestión en Galicia. O Código de boas practicas agrarias.31. Formigóns. Definición. Dosificación. Designación dos formigóns.32. Formigonados. Posta na obra do formigón. Xuntas de formigonado. Formigonado en tempo frío e caloroso. Curado. Encofrado e desencofrado.33. Durabilidade do formigón e corrosión das armaduras.34. Camiños rurais. Clasificación. Trazado. Sección transversal. Elementos da xeometría do camiño.35. O muro como elemento de contención. Definición. Accións a considerar. Análise e dimensionado.36. Movemento de terras. Clasificación e tipos de maquinaria de movemento de terras.37. Estabilización de solos. Estabilización granulométrica e outras.38. A “explanación”. Definición e función. Desmontes e recheos.39. As obras de fábrica nos camiños rurais. Obras de paso, drenaxe e defensa.40. O firme. Características funcionais e estructurais. Firmes flexibles. Sub-base. Base e capa de rodadura.41. Tratamentos superficiais da capa de rodadura. Productos bituminosos de uso frecuente en camiños rurais.42. Execución de redes de abastecemento; tipoloxía, elementos singulares, acometidas e contadores.43. Anteproxectos e proxectos de obras nas administracións públicas. Contido mínimo. Axentes da edificación (Lei 38/99, do 5 de novembro, de Ordenación da Edificación). A dirección de obra.44. A contratación do sector público. Configuración xeral e elementos estructurais.45. A preparación dos contratos polas administracións públicas. (Expediente de contratación). Normas preparatorias para o contrato de obras. A licitación e adxudicación.46. Execución, modificación e extinción dos contratos administrativos. Normas especiais para contratos de obras.47. Marco legal de prevención de riscos laborais: Lei 31/1995, do 8 de novembro, de Prevención de Riscos Laborais. Regulamento dos servizos de prevención (Real Decreto 39/1997, do 17 de xaneiro, polo que se aproba o Regulamento dos Servizos de Prevención). Riscos laborais nos traballos agrarios.48. Seguridade e saúde nas obras de construcción. Disposicións mínimas. Estudo de seguridade e saúde. Plan de seguridade e saúde. Coordinadores e outros axentes responsables. Libro de incidencias. Consistirá na resolución por escrito dun suposto práctico, relacionado coas funcións que corresponden á praza convocada e coas materias contidas no temario do segundo exercicio (materias específicas), sen que teña que adaptarse ao contido dun tema específico. O exercicio será determinado polo tribunal inmediatamente antes da realización do mesmo. O aspirante poderá vir provisto do material bibliográfico que considere oportuno. O tempo máximo para a realización do exercicio será de 120 minutos. Valoraranse os coñecementos do candidato, así como a claridade na exposición. A proba calificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o tribunal inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. A persoa abaixo asinante solicita ser admitida no proceso selectivo ao que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 6 de maio de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela